ເຕີກກີ ຮຽກເອກອັຄຣັຖທູດກັບຄືນປະເທດ ຫຼັງຈາກກັມມະການ ຂອງຣັຖສະພາສະຫະຣັດ ຮັບຜ່ານຮ່າງມະຕິ ສະບັບນຶ່ງ
ຂ່າວສຳຄັນອື່ນໆ: ນາຍົກຣັຖມຸນຕຣີຈີນ ກ່າວວ່າ ຄວາມຫຼຸດໂຕນ ລະຫວ່າງຄົນຮັ່ງ ແລະຄົນທຸກ ໄດ້ມີເພີ້ມຂຶ້ນ; ສິງກະໂປ ເພີ້ມການຮັກສາ ຄວາມປອດພັຍ ຫລັງຈາກ
ເຕີກກີໄດ້ຮຽກໂຕເອກອັຄ ຣັຖທູດຂອງຕົນ ຈາກສະຫະຣັດກັບຄືນປະເທດຫຼັງ ຈາກຄະນະກັມມະການນຶ່ງ ຂອງຣັຖສະພາ ສະຫະ ຣັດໄດ້ຮັບຜ່ານຮ່າງມະຕິນຶ່ງທີ່ປະກາດວ່າການສັງ ຫານຊາວອາຣ໌ເມເນັຽ ໃນສມັຍສົງຄາມໂລກ ຄັ້ງທີ 1 ໂດຍຊາວເຕີກກີໃນອານາຈັກອອັດໂຕແມັນນັ້ນ ເປັນການຂ້າລ້າງ ເຊື້ອຊາດເຜົ່າພັນ ເຕີກກີໄດ້ປະ ນາມມະຕິດັ່ງກ່າວ ແລະເວົ້າວ່າ ເປັນການກ່າວຫາ ຊາວເຕີກກີ ໃນອາຊຍາກັມທີ່ເຕີກກີ ບໍ່ໄດ້ກະທຳ ນອກນັ້ນ ເຕີກກີຍັງໄດ້ສະແດງ ຄວາມວິຕົກກັງວົນຢ້ານວ່າມະຕິດັ່ງກ່າວ ອາດຈະສ້າງຄວາມເສັຽຫາຍ ໃຫ້ແກ່ຄວາມສັມພັນລະຫວ່າງສະຫະຣັດກັບເຕີກກີ ແລະການດຳເນີນ ຄວາມພະຍາຍາມ ທີ່ຈະສ້າງຕັ້ງຄວາມສັມພັນແບບປົກກະຕິລະຫວ່າງເຕີກກີກັບປະ ເທດອາຣ໌ເມເນັຽ ແຕ່ເຖິງຢ່າງໃດທຳນຽບຂາວແລະ ກະຊວງ ການຕ່າງປະເທດ ສະຫະຣັດກໍໄດ້ຄັດຄ້ານຕໍ່ການລົງມະຕິດັ່ງກ່າວ ຊຶ່ງໃນເວລານີ້ ກຳລັງຖືກສົ່ງເຂົ້າສູ່ກອງປະຊຸມຄົບຄະນະ ຂອງສະພາຕຳ ເພື່ອຮັບການ ພິຈາຣະນາ ຈີນກ່າວວ່າ ຕົນຈະເພັ່ງເລັງຄວາມສົນໃຈ ໃສ່ການເສີມຂຍາຍເຮັດໃຫ້ເສຖກິດເຕີບໂຕໃນ ປີຈະມາ ຂະນະທີ່ດຳເນີນການແກ້ໄຂ ຄວາມບໍ່ ກຳເກິ່ງຫລືການຫລຸດໂຕນຢ່າງໃຫຍ່ໃນເຣື່ອງ ລາຍໄດ້ ລະຫວ່າງພວກທີ່ຊ່ຽວຊານໃນດ້ານວິ ຊາຊີບ ແລະພວກຊົນຊັ້ນ ກັມມະກອນອອກ ແຮງງານ ໃນພິທິເປີດ ກອງປະຊຸມ ປະຈຳປີ ຂອງສະພາປະຊາຊົນແຫ່ງຊາດຈີນ ໃນວັນສຸກ ມື້ນີ້ ນາຍົກຣັຖມຸນຕຣີ WEN JIABAOຮຽກ ຮ້ອງໃຫ້ ເດີນໜ້າ ຢ່າງຣະມັດຣະວັງ ກ່ຽວກັບ ເຣື່ອງວິກິຕການເສຖກິດໂລກໂດຍເວົ້າວ່າ ປີ 2010 ເປັນປີທີ່ ມີຄວາມຫລໍ່ແຫລມສຳຄັນ ໃນການຟື້ນໂຕຄືນຂອງເສຖກິດ ທ່ານ WEN ຮັບຮູ້ເຖິງ ຄວາມວິຕົກກັງວົນ ຂອງບັນດາ ສະມາຊິກສະພາກ່ຽວກັບອັດຕຣາເງິນເຟີ້ ທີ່ຖີບສູງຂຶ້ນ ຍ້ອນໄດ້ມີການນຳໃຊ້ໂຄງການ ໃຫ້ເງິນກູ້ຢືມ ໃນປີກາຍ ເພື່ອຮອງຮັບ ພັຍອັນຕະລາຍ ທີ່ເກີດຈາກວິກິຕການເສຖກິດນັ້ນ ທ່ານເວົ້າວ່າທະນາຄານຕ່າງໆຈະຕ້ອງໄດ້ຫລຸດການໃຫ້ເງິນກູ້ຢືມໃໝ່ ລົງ ປະມານ 20% ໃນປີນີ້ ເຈົ້າໜ້າທີ່ສິງກະໂປໄດ້ເພີ້ມການ ຮັກສາ ຄວາມປອດພັຍ ຫລັງຈາກໄດ້ຮັບຂ່າວ ກ່ຽວກັບ ພວກກໍ່ການຮ້າຍວາງແຜນໂຈມຕີກຳ ປັ່ນທີ່ຈອດຢູ່ໃນທ່າກຳປັ່ນຂອງສິງກະໂປ ຣັຖ ມຸນຕຣີກະຊວງພາຍໃນ ຂອງສິງກະໂປ ທ່ານ WONG KAN SENG ໄດ້ປະກາດ ກ່ຽວກັບ ເຣື່ອງດັ່ງກ່າວໃນລະຫວ່າງກອງປະຊຸມສະພາ ແຫ່ງຊາດໃນວັນສຸກມື້ນີ້ ທ່ານກ່າວຕໍ່ສະມາຊິກສະພາແຫ່ງຊາດວ່າ ໄດ້ມີການເພີ້ມການຮັກສາ ຄວາມປອດພັຍທີ່ດ່ານກວດທາງພາກພື້ນດິນກ່ອນຈະເຂົ້າໄປໃນບໍຣິເວນ ທ່າກຳປັ່ນ ໃນ ມື້ວານນີ້ ກອງທັບເຮືອຂອງສິງກະໂປ ເຕືອນວ່າ ພວກກໍ່ການຮ້າຍ ອາດວາງແຜນໂຈມຕີ ກຳປັ່ນ ບັນທຸກນຳມັນແລະກຳປັ່ນໃຫຍ່ອື່ນໆ ຢູ່ໃນບໍຣິເວນ ຊ່ອງແຄບມາລັກກາ ຊຶ່ງເປັນ ຊ່ອງແຄບທີ່ມີກຳປັ່ນ ແລ່ນຜ່ານໄປມາ ຫລາຍທີ່ສຸດ ແຫ່ງນຶ່ງໃນໂລກ ກອງທັບເຮືອ ສິງ ກະໂປບໍ່ໄດ້ລະບຸຊື່ ພວກກໍ່ການຮ້າຍກຸ່ມນີ້ ຕຳຣວດ ປາກິສຖານ ກ່າວວ່າ ການໂຈມຕີ ດ້ວຍຣະເບີດສະລະຊີບ ເຮັດໃຫ້ມີ ຜູ້ເສັຽຊີວິດຢ່າງນ້ອຍ 8 ຄົນ ແລະອີກຈຳນວນ ນຶ່ງໄດ້ຮັບບາດເຈັບ ໃນພາກຕາເວັນຕົກ ສຽງ ເໜືອຂອງປາກິສຖານ ຕຳຣວດແລະພວກທີ່ ເຫັນເຫດການ ເວົ້າວ່າ ມີແມ່ຍິງຢ່າງນ້ອຍ 2 ຄົນ ແລະເດັກນ້ອຍອີກ 2ຄົນ ຮວມຢູ່ໃນຈຳ ນວນພວກທີ່ເສັຽຊີວິດ ຕຳຣວດເວົ້າວ່າ ການ ໂຈມຕີ ໃນຄັ້ງນີ້ແມ່ນແນເປົ້າໝາຍໃສ່ຂະບວນ ຣົດ ຂອງພວກທີ່ນັບຖືສາສນາອິສລາມນິກາຍ ຊີໄອທ໌ທີ່ໄດ້ຮັບການຄຸ້ມກັນໂດຍກຳລັງຮັກສາ ຄວາມສະງົບ ທີ່ເມືອງ HANGUໃກ້ໆກັບຊາຍ ແດນ ອັຟການິສຖານ ພວກທີ່ນັບຖື ສາສນາອິສລາມນິກາຍຊີໄອທ໌ເປັນຊົນກຸ່ມນ້ອຍໃນ ປາກິສຖານ ບ່ອນທີ່ ປະຊາຊົນສ່ວນໃຫຍ່ ນັບຖືສາສນາອິສລາມນິກາຍຊຸນນີ່ນັ້ນ ໄດ້ຕົກ ເປັນເປົ້າ ໃນການໂຈມຕີ ໂດຍກຸ່ມທາລີບານ ໃນປາກິສຖານ ປາກິສຖານໄດ້ສົ່ງກຳລັງທະ ຫານບຸກໂຈມຕີເ ພື່ອປາບປາມ ພວກມຸສລິມຫົວຮຸນແຮງໃນເຂດພາກຕາເວັນຕົກສຽງເໜືອ ຂອງປະເທດ ແລະໄດ້ປະສົບ ຄວາມສຳເຣັດ ໃນການທຳລາຍຄ້າຍຕ່າງໆ ຂອງພວກຫົວ ຮຸນແຮງ ແລະເປັນທີ່ເຊື່ອກັນ ຢ່າງກວ້າງຂວາງວ່າ ໄດ້ສັງຫານນາຍ HAKIMULLAH MEHSUD ຜູ້ນຳຂອງກຸ່ມ ທາລີບານນັ້ນ ການນັດຢຸດງານ ທີ່ຮຽກໃຫ້ມີຂຶ້ນ ໂດຍ ພວກກັມມະກອນໄດ້ກະທົບກະເທືອນຢ່າງໜັກ ຕໍ່ການສັນຈອນໄປມາທາງອາກາດແລະການຂົນ ສົ່ງທາງຣົດໄຟແລະເຮັດໃຫ້ການຈະລາຈອນຕິດ ຂັດ ໃນທົ່ວນະຄອນຫລວງເອເທັນ ພວກນາຍ ຄຣູຢູ່ຕາມໂຮງຮຽນຫລວງ ແລະພວກຄົນງານ ທີ່ເຮັດວຽກຢູ່ຕາມ ໂຮງໝໍຕ່າງໆ ກໍໄດ້ພາກັນເຂົ້າຮ່ວມໃນ ການນັດຢຸດງານ ໃນວັນສຸກ ມື້ນີ້ ເພື່ອປະທ້ວງ ຕໍ່ແຜນການຕັດການໃຊ້ຈ່າຍສຳ ລັບປະຢັດເງິນຂອງຣັຖບານ ການນັດຢຸດງານ ທີ່ວ່ານີ້ມີຂຶ້ນຂະນະທີ່ ສະພາແຫ່ງຊາດກຣີສ ມີກຳນົດທີ່ຈະ ລົງຄະແນນສຽງ ກ່ຽວກັບແຜນການຕັດການໃຊຈ່າຍ ສຳລັບປະຢັດເງິນ 6 ພັນລ້ານໂດລາ ເພື່ອຫລີກລ້ຽງ ບໍ່ໃຫ້ເກີດວິກິຕການ ທາງດ້ານໜີ້ສິນທີ່ໄດ້ສ້າງຄວາມສັ່ນ ສະເທືອນ ໃຫ້ແກ່ສະຫະພາບຢູໂຣບແລະທຳລາຍ ຣະບົບເງິນຢູໂຣ ນາຍົກຣັຖມຸນຕຣີ ກຣີສ ທ່ານ GEORGE PAPANDREOUກ່າວວ່າ ກຣີສສ່ຽງຕໍ່ການ ປະສົບກັບຄວາມ ຫາຍານະ ຖ້າຫາກບໍ່ສາມາດ ຕັດສິນໃຈຢ່າງເດັດຂາດ ໃນການຫລຸດ ຄ່າໃຊ້ຈ່າຍລົງ ເຈົ້າໜ້າທີ່ສະຫະຣັດ ກ່າວວ່າ ມື ປືນທີ່ຈົກປືນອອກມາຍິງຢູ່ນອກທຳນຽບ 5 ແຈໃນມື້ວານນີ້ ກ່ອນຈະຖືກຕຳຣວດ ຍິງຕາຍນັ້ນ ມີປືນ ເຄິ່ງອັຕໂນມັດ 2 ກະບອກເປັນອາວຸດ ຜູ້ບັນຊາການຕຳຣວດ ທີ່ທຳນຽບ 5 ແຈ ທ່ານ RICHARD KEEVILL ກ່າວວ່ານາຍ JOHN PATRICK BEDELL ມີລູກປືນຫຼາຍໆຊັກເຊີ ແລະມີລູກປືນຕື່ມອີກຈຳນວນນຶ່ງຢູ່ໃນຣົດຂອງ ລາວ ຊຶ່ງຈອດຢູ່ ໃນບ່ອນຈອດຣົດ ໃກ້ຄຽງນັ້ນ ເຈົ້າໜ້າທີ່ ຮັກສາຄວາມປອດພັຍ 3 ຄົນ ໄດ້ຍິງຕອບໂຕ້ ຫລັງຈາກນາຍ BEDELLໄດ້ຈົກປືນອອກມາຍິງ ຢູ່ນອກທຳນຽບ 5 ແຈ ໃກ້ໆນະຄອນຫລວງ ວໍຊິງຕັນ ມີຕຳຣວດ 2ຄົນ ທີ່ໄດ້ຮັບບາດເຈັບເລັກນ້ອຍ ຖືກສົ່ງໄປ ໂຮງໝໍ ແຕ່ໄດ້ອອກຈາກ ໂຮງໝໍແລ້ວໃນເວລານີ້ ທ່ານ KEEVILL ກ່າວວ່າ ເຈົ້າໜ້າທີ່ ຍັງບໍ່ຮູ້ຈັກກ່ຽວກັບຈຸດປະສົງ ຂອງມືປືນຄົນນີ້ ແລະຍັງບໍ່ມີຮ່ອງຮອຍ ສະແດງໃຫ້ເຫັນວ່າເຫດຮ້າຍໃນເທື່ອນີ້ ມີຄວາມກ່ຽວພັນ ກັບກຸ່ມກໍ່ການຮ້າຍ ພາຍໃນປະເທດຫລືຕ່າງປະເທດ ແຕ່ຢ່າງໃດ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ: